Βιβέτα Τσιούνη

Η Βιβέτα Τσιούνη (1934 - 13 Μαΐου 2019) ήταν Ελληνίδα ηθοποιός του κινηματογράφου και του θεάτρου.

Πρώτα χρόνια
Η Βιβέτα Τσιούνη σπούδασε στη Δραματική Σχολή του Εθνικού Θεάτρου, όπου είχε συμφοιτητές μεταξύ άλλων την Αλίκη Βουγιουκλάκη, τον Δημήτρη Παπαμιχαήλ και την Δέσποινα Στυλιανοπούλου. Στη συνέχεια πήγε στο Λονδίνο όπου και συνέχισε τις σπουδές της στην υποκριτική στη Βασιλική Ακαδημία Δραματικής Τέχνης. Επίσης έκανε μαθήματα στο περίφημο «Actor's Studio» της Νέας Υόρκης.

Καριέρα
Το ντεμπούτο της στον ελληνικό κινηματογράφο το έκανε το 1962 με την δραματική ταινία Οργή σε σκηνοθεσία του Βασίλη Γεωργιάδη και σενάριο του Νίκου Φώσκολου. Από τους σημαντικούς ρόλους της θεωρούνται στις ταινίες Μικροί και μεγάλοι εν δράσει σε σκηνοθεσία Ορέστη Λάσκου (1963) και Αμφιβολίες σε σκηνοθεσία Γρηγόρη Γρηγορίου (1964). Συνολικά η Τσιούνη πήρε μέρος μόνο σε οκτώ ταινίες και όλες ήταν την δεκαετία του 1960.

Από τις αρχές της δεκαετίας του 1970 έκανε στροφή στην καριέρα της και άρχισε να παίρνει ρόλους σε τηλεοπτικές σειρές των τότε ΕΙΡΤ (μετέπειτα ΕΡΤ) και ΥΕΝΕΔ, όπως το Ξενοδοχείο ο 7ος ουρανός (1972) και Το ταξίδι (1976). Αργότερα κατά την δεκαετία του 1980 πήρε μέρος στην σειρά Ο θάνατος του Τιμόθεου Κώνστα (1987 στην ΕΡΤ2).

Στο θέατρο η Τσιούνη έκανε το ντεμπούτο της στο Εθνικό Θέατρο με την παράσταση Δοκιμασία (Οι μάγισσες του Σάλεμ) το 1955 σε σκηνοθεσία Αλέξη Σολομού, δίπλα στην Τζένη Καρέζη, την Αντιγόνη Βαλάκου, τη Ρίτα Μυράτ και τον Βύρωνα Πάλλη. Συνεργάστηκε επίσης με τον Αλέξη Μινωτή στην παράσταση Αντιγόνη (1956) δίπλα στον Θάνο Κωτσόπουλο και την Άννα Συνοδινού. Από το 1955 έως το 1993 η Τσιούνη έλαβε συνολικά μέρος σε 35 παραστάσεις του Εθνικού Θεάτρου.

Θάνατος
Η Βιβέτα Τσιούνη πέθανε στις 13 Μαΐου 2019 σε ηλικία 85 ετών. Σύμφωνα με τον ιστότοπο Entertv.gr τα τελευταία χρόνια έπασχε από τη νόσο Αλτσχάιμερ και νοσηλευόταν στο Άσυλο Ανιάτων στην Κυψέλη.

Φιλμογραφία
Κινηματογράφος
 Έτος Ταινία Ρόλος  1962  Οργή  Τερέζα Βενιέρη  1963  Αυτό το κάτι άλλο!  Έλλη Σπαρτάλη  Μικροί και μεγάλοι εν δράσει  Ελίνα Ζορμπά  1964  Αμφιβολίες  Λένα Κορονέλου  1965  Και οι…14 ήταν υπέροχοι!   1966  Ξεχασμένοι ήρωες  Έλσα / Κατερίνα Μια σφαίρα στην καρδιά 1969  Ο θαυματοποιός  Χαρά Σαράντου 

Τηλεόραση
 Έτος Τηλεοπτική σειρά Κανάλι Σημειώσεις1972Αξιωματικός υπηρεσίαςΕΙΡΤ1973Το μαύρο κλειδίΥΕΝΕΔ1972Ξενοδοχείο ο 7ος ουρανόςΕΙΡΤ1975Ελληνικοί μύθοιΕΙΡΤΕπεισόδιο: Θηβαϊκός κύκλος1976Το ΤαξίδιΥΕΝΕΔ1979Οι παραστρατημένοιΕΡΤ1980Κόντρα στον άνεμοΕΡΤ1987Ο θάνατος του Τιμόθεου ΚώνσταΕΡΤ21990Οι τρεις ΧάριτεςMegaΕπεισόδιο: Σκυλίσια ζωή1992Ιστορίες με απρόοπτο τέλοςΕΤ2Επεισόδιο: Μπούμερανγκ

Θεατρικές συμμετοχές

 σεζόν παράσταση θίασος θέατρο σκηνοθέτης Ελληνική Θεατρική Περίοδος 1955/1956 Δοκιμασία (Οι μάγισσες του Σάλεμ) Εθνικό Θέατρο της Ελλάδας Κτήριο Τσίλερ Αλέξης Σολομός Ελληνική Θεατρική Περίοδος 1955/1956 Θεοφανώ Εθνικό Θέατρο της Ελλάδας Κτήριο Τσίλερ Κωστής Μιχαηλίδης Ελληνική Θεατρική Περίοδος 1955/1956 Μήδεια Εθνικό Θέατρο της Ελλάδας περιοδεία Αλέξης Μινωτής Ελληνική Θεατρική Περίοδος 1956/1957 Κλυταιμνήστρα Εθνικό Θέατρο της Ελλάδας Κτήριο Τσίλερ Κωστής Μιχαηλίδης Ελληνική Θεατρική Περίοδος 1956/1957 Ιφιγένεια η εν Αυλίδι Εθνικό Θέατρο της Ελλάδας Αρχαίο Θέατρο Επιδαύρου Κωστής Μιχαηλίδης Ελληνική Θεατρική Περίοδος 1961/1962 Ο φιλάργυρος Εθνικό Θέατρο της Ελλάδας Κτήριο Τσίλερ Κωστής ΜιχαηλίδηςΜιχάλης Μπούχλης Ελληνική Θεατρική Περίοδος 1961/1962 Βασιλεύς ο Ροδολίνος Εθνικό Θέατρο της Ελλάδας Ωδείο Ηρώδου του Αττικού Αλέξης Σολομός Ελληνική Θεατρική Περίοδος 1970/1971 Ο αρχοντοχωριάτης Προσκήνιο Αλέξη Σολομού Θέατρο Βρετάνια Αλέξης Σολομός Ελληνική Θεατρική Περίοδος 1980/1981 Στο βυθό Εθνικό Θέατρο της Ελλάδας Θέατρο Rex Σπύρος Ευαγγελάτος Ελληνική Θεατρική Περίοδος 1986/1987 Λόρδος Βύρων Μοντέρνο Θέατρο Γιώργου Μεσσάλα Θέατρο Λυκαβηττού Γιώργος Μεσσάλας

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές

Εξωτερικοί σύνδεσμοι

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου